Source: https://www.riigiteataja.ee/akt/128022019001
Timestamp: 2019-03-20 23:57:27+00:00
Document Index: 2941664

Matched Legal Cases: ['§ 69', '§ 70', '§ 71', '§ 72', '§ 73', '§ 74', '§ 75', '§ 25', '§ 34', '§ 69', '§ 48', '§ 14', '§ 70', '§ 71', '§ 72', '§ 45', '§ 36', '§ 73', '§ 33', '§ 21', '§ 74', '§ 2', '§ 75', 'kohus ', '§ 58']

§ 69 Audiitortegevuse seaduse muutmine
§ 70 Finantsinspektsiooni seaduse muutmine
§ 71 Finantskriisi ennetamise ja lahendamise seaduse muutmine
§ 72 Krediidiasutuste seaduse muutmine
§ 73 Pankrotiseaduse muutmine
§ 74 Väärtpaberite registri pidamise seaduse muutmine
§ 75 Äriseadustiku muutmine
21.02.2019 otsus nr 397
(4) Isikuandmete kandmine tagatisregistrisse on lubatud üksnes tagatisvara tuvastamiseks ning juhul, kui isikuandmete töötlemine toimub vastavalt kehtivatele õigusaktidele. Tagatisregistrisse kantakse käesoleva seaduse § 25 lõikes 1 nimetatud hüpoteekkrediidist tuleneva nõude kohta krediidisaaja nimi, krediidi valuuta ja krediidijääk, krediidilepingu kuupäev ja number ning andmed hüpoteegiga koormatud kinnisasja kohta.
(1) Kriisilahendusmenetluses tagatisvara haldurit ei nimetata ja pandikirjaportfelli valitsetakse ning käsutatakse vastavalt finantskriisi ennetamise ja lahendamise seaduses sätestatule, kohaldades käesoleva seaduse § 34 lõikeid 1, 2 ja 4.
§ 69. Audiitortegevuse seaduse muutmine
Audiitortegevuse seaduse § 48 lõiget 3 täiendatakse punktiga 81 järgmises sõnastuses:
„81) pandikirjaseaduse § 14 lõigetes 4–8 nimetatud juhtudel;”.
§ 70. Finantsinspektsiooni seaduse muutmine
1) paragrahvi 2 lõiget 1 täiendatakse pärast sõnu „makseasutustuste ja e-raha asutuste seaduses” sõnaga „, pandikirjaseaduses”;
2) paragrahvi 39 täiendatakse lõikega 21 järgmises sõnastuses:
„(21) Pandikirjaseaduses sätestatud täiendava tegevusloaga krediidiasutuse järelevalvetasu mahuosa suurendatakse summa võrra, mis võrdub 0,001–0,02 protsendiga krediidiasutuse emiteeritud lunastamata pandikirjade kogu nimiväärtusest.”;
3) paragrahvi 41 täiendatakse lõikega 12 järgmises sõnastuses:
„(12) Pandikirjaseaduses sätestatud täiendava tegevusloaga krediidiasutuse järelevalvetasu mahuosa ettemaksu suurendamisel võetakse aluseks selle isiku pandikirjaportfelli nimiväärtuse aritmeetiline keskmine, mis on arvutatud tema Inspektsioonile esitatud bilansi või aruannete andmetel eelmise aasta 31. detsembri ning jooksva aasta 31. märtsi ja 30. juuni seisuga.”;
4) paragrahvi 42 täiendatakse lõikega 12 järgmises sõnastuses:
„(12) Pandikirjaseaduses sätestatud täiendava tegevusloaga krediidiasutuse järelevalvetasu lõppmakse suurendamisel võetakse aluseks selle isiku pandikirjaportfelli nimiväärtuse aritmeetiline keskmine, mis on arvutatud tema Inspektsioonile esitatud bilansi või aruannete andmetel eelmise aasta 31. märtsi, 30. juuni, 30. septembri ja 31. detsembri seisuga.”.
§ 71. Finantskriisi ennetamise ja lahendamise seaduse muutmine
1) paragrahvi 71 lõike 1 punkt 2 muudetakse ja sõnastatakse järgmiselt:
„2) tagatud kohustused, sealhulgas pandikirjad ja pandikirjaportfelli osaks olevad finantsinstrumendid, mida kasutatakse riskide maandamiseks ning mis on tagatud sarnaselt pandikirjadega;”;
2) paragrahvi 71 lõige 2 muudetakse ja sõnastatakse järgmiselt:
„(2) Kohustuste teisendamise meetme kohaldamine ei tohi mõjutada pandikirjade tagatisvara. Pandikirjade tagatisvara peab jääma eraldatuks ja piisavalt rahastatuks.”.
§ 72. Krediidiasutuste seaduse muutmine
„(6) Krediidiasutuse poolt pandikirjade emiteerimisele kohaldatakse pandikirjaseadust.”;
2) paragrahvi 19 lõiget 11 täiendatakse punktiga 3 järgmises sõnastuses:
„3) pandikirjaseaduse alusel krediidiasutuse muust varast eraldunud pandikirjaportfellile.”;
3) paragrahvi 88 täiendatakse lõikega 44 järgmises sõnastuses:
„(44) Tagatisvara halduril on õigus avaldada pangasaladust pandikirjaportfelli omandavale krediidiasutusele pandikirjaseaduse § 45 alusel pandikirjaportfelli tervikuna võõrandamise lepingu sõlmimiseks ja täitmiseks.”;
4) paragrahvi 117 lõiget 2 täiendatakse kolmanda lausega järgmises sõnastuses:
„Lisaks peab pandikirjade emiteerimiseks täiendava tegevusloa saanud krediidiasutus vabatahtliku lõpetamise loa saamiseks tõendama pandikirjaseaduse § 36 lõikes 5 nimetatud asjaolu.”;
5) paragrahvi 117 lõiget 3 täiendatakse teise lausega järgmises sõnastuses:
„Pandikirjade emiteerimiseks täiendava tegevusloa saanud krediidiasutuse puhul peab lisatingimusena olema võimalik lunastada kõiki pandikirju ja täita kõiki muid pandikirjaportfellidest tulenevaid kohustusi vabatahtlikuks lõpetamiseks loa saamise hetkel.”.
§ 73. Pankrotiseaduse muutmine
1) paragrahvi 40 täiendatakse lõikega 5 järgmises sõnastuses:
„(5) Käesolevas paragrahvis sätestatut ei kohaldata pandikirjaseaduse § 33 alusel eraldunud pandikirjaportfelli kuuluvate tagatistega seotud asjaõiguste suhtes, välja arvatud eraldunud pandikirjaportfelli pankroti korral.”;
„(1) Väärtpaberite registris registreeritud väärtpaberid või väärtpaberikonto, välja arvatud pandikirjaseaduse § 21 lõike 2 punktis 3 nimetatud väärtpaberikonto ja pandikirjade tagatisregistrisse kantud väärtpaberid, blokeeritakse pankrotimääruse alusel. Avalduse väärtpaberite registris registreeritud väärtpaberite või väärtpaberikonto blokeerimiseks esitab pankrotimääruse alusel haldur. Pankroti väljakuulutamisel Euroopa Parlamendi ja nõukogu määruse (EL) 2015/848 maksejõuetusmenetluse kohta (ELT L 141, 05.06.2015, lk 19–72) artikli 3 lõike 1 alusel võib avalduse esitada ka pankroti välja kuulutanud riigi muu pädev asutus.”.
§ 74. Väärtpaberite registri pidamise seaduse muutmine
Väärtpaberite registri pidamise seaduse § 2 lõiget 1 täiendatakse punktiga 6 järgmises sõnastuses:
„6) Eestis registreeritud ja Finantsinspektsioonilt täiendava tegevusloa saanud krediidiasutuse emiteeritud pandikirjad.”.
§ 75. Äriseadustiku muutmine
1) paragrahvi 38 lõige 2 muudetakse ja sõnastatakse järgmiselt:
„(2) Äritoimikus säilitatakse dokumente, mille ettevõtja on registripidajale seaduse kohaselt esitanud või mille kohus või pankrotihaldur on edastanud registripidajale pankrotiseaduse või pandikirjaseaduse alusel.”;
2) paragrahvi 58 pealkiri muudetakse ja sõnastatakse järgmiselt:
„§ 58. Registrimenetlus pankroti, tagatisvara halduri määramise, ärikeelu ja ettevõtluskeelu korral”;
3) paragrahvi 58 lõiget 1 täiendatakse punktiga 9 järgmises sõnastuses:
„9) pandikirjaseaduse alusel tagatisvara halduri nimetamine koos tema nime ja isikukoodiga, samuti märge, et tema esindab krediidiasutust pandikirjaportfellide valitsemisel ja käsutamisel.”;
4) paragrahvi 64 punkt 15 muudetakse ja sõnastatakse järgmiselt:
„15) pankrotiandmed ja andmed tagatisvara halduri määramise kohta vastavalt käesoleva seadustiku §-le 58;”.